CELEX: 32016D0678
Language: et
Date: 2016-04-29 00:00:00
Title: Komisjoni rakendusotsus (EL) 2016/678, 29. aprill 2016, milles Euroopa Parlamendi ja nõukogu määruse (EL) nr 528/2012 artikli 3 lõike 3 alusel käsitletakse padjakeses hoitavatest kuivatatud lavendliõitest koosnevat toodet, mis on lastud turule koitõrje eesmärgil (EMPs kohaldatav tekst)

30.4.2016   
            
            
               ET
            
            
               Euroopa Liidu Teataja
            
            
               L 116/37
            
         KOMISJONI RAKENDUSOTSUS (EL) 2016/678,
   29. aprill 2016,
   milles Euroopa Parlamendi ja nõukogu määruse (EL) nr 528/2012 artikli 3 lõike 3 alusel käsitletakse padjakeses hoitavatest kuivatatud lavendliõitest koosnevat toodet, mis on lastud turule koitõrje eesmärgil
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. mai 2012. aasta määrust (EL) nr 528/2012, milles käsitletakse biotsiidide turul kättesaadavaks tegemist ja kasutamist, (1) eriti selle artikli 3 lõiget 3,
   ning arvestades järgmist:
   
               (1)
            
            
               28. mail 2015 taotles Saksamaa vastavalt määruse (EL) nr 528/2012 artikli 3 lõikele 3 komisjonilt otsust selle kohta, kas padjakeses hoitavatest kuivatatud lavendliõitest koosnev toode, mis on lastud turule koitõrje eesmärgil, on kõnealuse määruse artikli 3 lõike 1 punkti a või punkti l tähenduses biotsiid või töödeldud toode.
            
         
               (2)
            
            
               Vastavalt liidu kokkulepitud juhendile (2) ei peeta terviklikke elus või töötlemata surnud organisme (nt pärmseeni, lüofiliseeritud baktereid) või nende osi (nt kehaosi, verd, oksi, lehti, õisi) Euroopa Parlamendi ja nõukogu määruse (EÜ) nr 1907/2006 (3) tähenduses aineteks, segudeks ega toodeteks. Seetõttu ei tuleks kuivatatud lavendliõisi pidada kõnealuse määruse tähenduses aineks, seguks ega tooteks ja seega ei tuleks neid määruse (EL) nr 528/2012 kohaselt lugeda biotsiidiks ega töödeldud tooteks.
            
         
               (3)
            
            
               Käesoleva otsusega ette nähtud meetmed on kooskõlas alalise biotsiidikomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Padjakeses hoitavatest kuivatatud lavendliõitest koosnev toode pole määruse (EL) nr 528/2012 artikli 3 lõike 1 punktide a ja l tähenduses biotsiid ega töödeldud toode.
   Artikkel 2
   Käesolev otsus jõustub kahekümnendal päeval pärast selle avaldamist Euroopa Liidu Teatajas.
   
      Brüssel, 29. aprill 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 167, 27.6.2012, lk 1.
   
      (2)  „V lisa juhend. Registreerimiskohustusest vabastamine“, lk 19; kättesaadav veebilehel http://echa.europa.eu/documents/10162/13632/annex_v_et.pdf
   
      (3)  Euroopa Parlamendi ja nõukogu määrus (EÜ) nr 1907/2006, 18. detsember 2006, mis käsitleb kemikaalide registreerimist, hindamist, autoriseerimist ja piiramist (REACH) ja millega asutatakse Euroopa Kemikaalide Agentuur ning muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93, komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ (ELT L 396, 30.12.2006, lk 1).